Diari Oficial de la Generalitat Valenciana


Sumari del DOGV 4202, del 04-03-2002 (2002/2063)

DECRET 28/2002, de 26 de febrer, del Govern Valencià, pel qual s'aprova l'acord de la Comissió Mixta de l'Ajuntament d'Ibi.Generalitat Valenciana, pel qual es transfereix el Servei de Planificació Familiar de l'ajuntament a la Generalitat Valenciana, i se'n traspassen els mitjans personals i materials.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2002/02/26/28/dof/vci/html**

### Dades del document

Número de DOGV
:   4202

Data del DOGV
:   04-03-2002

Secció del DOGV
:   I. DISPOSICIONS GENERALS

Número del document
:   2002/2063


Data del document
:   26-02-2002

Organisme emissor
:   Conselleria de Sanitat

Tipus de document
:   Decret

Descriptors 

:   * Ibi
    * planificació familiar
    * legislació
    * servei sanitari
    * control de natalitat
    * administració local

DECRET 28/2002, de 26 de febrer, del Govern Valencià, pel qual s'aprova l'acord de la Comissió Mixta de l'Ajuntament d'Ibi'Generalitat Valenciana, pel qual es transfereix el Servei de Planificació Familiar de l'ajuntament a la Generalitat Valenciana, i se'n traspassen els mitjans personals i materials. [2002/F2063]
  
A la Comunitat Valenciana, a partir de 1980, els ajuntaments han anat creant centres de planificació familiar que, junt amb els dependents de la Diputació Provincial de València i els de la Conselleria de Sanitat, completen la xarxa de serveis públics de planificació familiar i sexualitat. La prestació de serveis en aquesta matèria està regulada pel Decret 149/1986, de 24 de novembre, del Govern Valencià, i les ordres de 31 de març de 1987 i 30 de gener de 1991, de la Conselleria de Sanitat i Consum.
  
La Llei 8/1987, de 4 de desembre, de la Generalitat Valenciana, del Servei Valencià de Salut, en la disposició transitòria tercera, estableix la integració de tots els recursos sanitaris públics en un dispositiu funcional únic i l'adscripció al Servei Valencià de Salut dels serveis i establiments sanitaris de les entitats locals que es transferisquen a la Generalitat Valenciana.
  
Així mateix, disposa que la transferència esmentada tindrà lloc en el termini de tres anys a partir de la publicació de l'esmentada llei en el Diari Oficial de la Generalitat Valenciana, si bé el termini esmentat ha sigut ampliat en les successives lleis de pressupostos de la Generalitat Valenciana.
  
El Decret 46/1988, de 12 d'abril, del Govern Valencià, pel qual va aprovar el Reglament d'Organització i Funcionament del Servei Valencià de Salut, va preveure en la disposició transitòria segona la creació d'una comissió mixta per a la transferència i l'adscripció dels serveis i establiments sanitaris de les corporacions locals al Servei Valencià de Salut, composta per representants de les conselleries d'Administració Pública, d'Economia i Hisenda i de Sanitat i Consum, així com de les corporacions locals afectades.
  
El Decret 109/1988, de 18 de juliol, del Govern Valencià, determina la creació de la comissió mixta amb les corporacions locals per a la transferència dels seus serveis i com a instrument idoni que desplega el manament establit en la Llei del Servei Valencià de Salut.
  
La comissió esmentada ha estudiat el traspàs dels serveis i establiments sanitaris compresos en els centres de planificació familiar, de titularitat municipal, i resulta adequat en el moment present.
  
En la reunió de 17 de gener de 2002 es va adoptar l'acord sobre la transferència del Centre de Planificació Familiar d'Ibi a la Generalitat Valenciana, la posada en pràctica de la qual requereix l'aprovació del Govern Valencià mitjançant decret. Per això, a proposta del conseller de Sanitat i després de la deliberació del Govern Valencià, en la reunió del dia 26 de febrer de 2002,
  
DECRETE
  
Article 1
  
S'aprova l'acord de la Comissió Mixta de l'Ajuntament d'Ibi'Generalitat Valenciana, pel qual l'ajuntament transfereix el Servei de Planificació Familiar a la Generalitat Valenciana i se'n traspassen els mitjans personals i materials.
  
Article 2
  
En conseqüència, s'accepta la transferència a la Generalitat Valenciana dels serveis i funcions corresponents en els termes i condicions expressats pel conveni de transferència que s'inclou com a annex d'aquest decret, i se'n disposa l'adscripció a la Conselleria de Sanitat.
  
Queden traspassats a la Generalitat Valenciana els béns i mitjans personals, documentació i expedients a què es fa referència en l'acord de la comissió mixta, tot això en els termes i condicions que s'hi especifiquen.
  
Article 3
  
Els traspassos a què es refereix aquest decret tindran efecte a partir de l'endemà de la publicació en el Diari Oficial de la Generalitat Valenciana.
  
Article 4
  
La Generalitat Valenciana, a través de la Conselleria de Sanitat, oferirà al personal transferit la integració en els estatuts jurídics de personal aplicables al personal de la Conselleria de Sanitat, d'acord amb les homologacions que concrete la norma de desplegament del present decret.
  
Les conselleries d'Economia, Hisenda i Ocupació i de Sanitat adoptaran les mesures necessàries per a l'efectivitat de la transferència del personal i els mitjans materials adscrits al centre que es transfereix.
  
Disposicions finals
  
Primera
  
Es faculta el conseller de Sanitat perquè dicte les disposicions que siguen necessàries per a l'aplicació i desenvolupament del present decret.
  
Segona
  
El present decret entrarà en vigor l'endemà de la publicació en el Diari Oficial de la Generalitat Valenciana.
  
València, 26 de febrer de 2002
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Sanitat,
  
SERAFÍN CASTELLANO GÓMEZ
  
Annex I
  
Conveni entre la Generalitat Valenciana i l'Ajuntament d'Ibi pel qual s'aprova la transferència a la Generalitat Valenciana de la titularitat del Servei de Planificació Familiar i Sexualitat
  
València, ... d ... de 2002
  
Reunits
  
D'una banda, l'Hble. Sr. Serafín Castellano Gómez, conseller de Sanitat de la Generalitat Valenciana.
  
I de l'altra banda, el senyor Vicent García i Pascual, alcalde president de l'Ajuntament d'Ibi.
  
Exposen
  
L'article 38 de l'Estatut d'Autonomia de la Comunitat Valenciana, en el marc que preveu l'article 149 de la Constitució, estableix que corresponen a la Generalitat Valenciana, en matèria de sanitat interior, entre altres, les competències següents:
  
- El desplegament legislatiu i l'execució de la legislació bàsica de l'estat, excepte pel que fa al règim econòmic de la Seguretat Social.
  
- L'organització i administració amb aquestes finalitats, i dins del seu territori, de tots els serveis relacionats amb la matèria expressada i l'exercici de la tutela de les institucions, entitats i fundacions en matèria de sanitat i seguretat social, llevat de la reserva estatal de l'alta inspecció.
  
La Llei 14/1986, de 25 d'abril, General de Sanitat, estableix que, amb caràcter bàsic, les competències de les comunitats autònomes queden delimitades per l'exclusió de totes les no atribuïdes a l'estat o, si és el cas, a altres administracions infracomunitàries.
  
La disposició transitòria primera de la Llei General de Sanitat i les disposicions transitòries segona i tercera de la Llei 8/1987, de 4 de desembre, de la Generalitat Valenciana, del Servei Valencià de Salut, que la despleguen, estableixen l'adscripció funcional dels serveis i establiments sanitaris de les corporacions locals al Servei Valencià de Salut.
  
Estableixen, així mateix, la realització de convenis entre el Govern Valencià i les corporacions locals a fi de transferir a la Generalitat Valenciana la titularitat dels centres, serveis i establiments sanitaris actualment dependents de les corporacions locals.
  
En matèria de personal, l'article 140 del Text Refós de les Disposicions Legals Vigents en Matèria de Règim Local, aprovat pel Reial Decret Legislatiu 781/1986, de 18 d'abril, en regular les situacions en què poden trobar-se els funcionaris de carrera de l'administració local, recull expressament la situació de servei en comunitats autònomes.
  
El Decret 109/1988, de 18 de juliol, del Govern Valencià, estableix en l'article 7 que els acords de transferència se sotmetran a l'aprovació del Govern Valencià i de l'òrgan competent de la corporació local, mitjançant propostes de convenis entre ambdues administracions.
  
En la reunió del dia 17 de gener de 2002 la Comissió Mixta de transferències en matèria de sanitat entre la Generalitat Valenciana i l'Ajuntament d'Ibi va adoptar l'acord de transferències corresponent.
  
Per tot això,
  
ACORDEN
  
Primer. Serveis i establiments que assumeix la Generalitat Valenciana
  
A) Es traspassen a la Generalitat Valenciana les funcions atribuïdes i la titularitat del servei establit que a continuació s'indica, que queda adscrit a la Conselleria de Sanitat:
  
A.1) La gestió dels serveis i funcions realitzats pel Centre de Planificació Familiar d'Ibi, regulada pel Decret 149/1986, de 24 de novembre, del Govern Valencià, i les ordres de 31 de març de 1987 i 30 de gener de 1991, de la Conselleria de Sanitat i Consum.
  
Segon. Béns, drets i obligacions que es traspassen
  
A) Es transfereix a la Generalitat Valenciana, perquè ho incorpore al seu patrimoni:
  
A.1) Els béns afectes als serveis que es traspassen (annex II).
  
A.2) Respecte a l'immoble, que és de titularitat privada, l'Ajuntament d'Ibi ha prorrogat el contracte de lloguer i n'assumirà el cost. També assumirà el cost del manteniment, conservació, neteja i la resta de despeses i obligacions que se'n deriven de l'ocupació, fins el 30 de setembre de 2002.
  
B) Les obligacions relatives a les funcions i serveis transferits, reconegudes o no, que no hagen sigut satisfetes abans de l'entrada en vigor del decret de transferències, haurà de fer-les l'Ajuntament d'Ibi a càrrec del seu propi pressupost.
  
Tercer. Personal adscrit als serveis que es traspassen
  
A) El personal funcionari i laboral que presta les seues funcions en el centre de planificació traspassat passarà a dependre de la Generalitat Valenciana, a través de la Conselleria de Sanitat, i els funcionaris quedaran en la situació de serveis en comunitats autònomes, d'acord amb el que preveu l'article 140 del Reial Decret Legislatiu 781/1986, de 18 d'abril.
  
B) El personal laboral quedarà en la situació jurídica que li corresponga d'acord amb el conveni col·lectiu o la legislació laboral general que li siga aplicable.
  
El personal transferit conservarà el règim econòmic i jurídic que es derive de la seua situació d'origen, sense perjuí que la seua prestació de serveis s'adapte a les característiques de les institucions sanitàries de la Seguretat Social dependents de la Conselleria de Sanitat, ni de la potestat organitzadora de l'administració. No obstant això, se li donarà l'opció d'integració com a personal estatutari, en la categoria professional que li corresponga d'acord amb la taula d'homologacions que s'inclou com a annex III.
  
El personal de caràcter temporal adaptarà igualment la seua prestació de serveis a les característiques de les esmentades institucions sanitàries, però conservarà la seua vinculació temporal d'acord amb el contracte o nomenament que tinguen amb anterioritat.
  
C) L'Ajuntament d'Ibi notificarà al personal relacionat en l'annex IV el traspàs a la Generalitat Valenciana. Així mateix, s'enviarà a la Conselleria de Sanitat, abans del dia ... d ... de 2002, una còpia certificada de tots els expedients del personal esmentat així com dels certificats d'havers referits a data immediatament anterior a la d'efecte de la transferència.
  
Quart. Data d'efectivitat de la transferència
  
Les transferències i traspassos objecte d'aquest acord tindran efectivitat a partir de l'endemà de la publicació en el Diari Oficial de la Generalitat Valenciana.
  
El contingut d'aquest acord, en forma de conveni, serà sotmés al Ple de l'Ajuntament i al Govern Valencià, segons que estipula l'article 7 del Decret 109/1988, de 18 de juliol, del Govern Valencià.
  
Per la Generalitat Valenciana, el conseller de Sanitat: Serafín Castellano Gómez.
  
Per l'Ajuntament d'Ibi, l'alcalde president: Vicent García i Pascual.
  
Annex II
  
Conveni Generalitat Valenciana'Ajuntament d'Ibi
  
Béns adscrits als serveis que es traspassen
  
1 eixugador de mans elèctric
  
1 armari de dos portes de railite color gris
  
1 armari de dos portes de railite color gris
  
1 radiador Superser
  
1 calefactor Impel
  
1 taula raconera xapada de railite
  
1 telèfon negre
  
1 arxivador de quatre calaixos de color gris
  
1 taula amb quatre calaixos de color gris
  
2 pinces d'Allis menudes
  
1 pinça d'Allis gran
  
1 anoscopi
  
2 safates metàl·liques
  
2 safates grans d'acer inoxidable
  
1 caixa hermètica d'instrumental gran
  
1 caixa d'agulles
  
2 caixes d'instrumental
  
2 pinces subjecta-camps
  
2 compoteres menudes
  
2 compoteres grans
  
1 ebullidor
  
1 esfigmomanòmetre
  
5 espèculs menuts d'acer inoxidable
  
3 espèculs virginals d'acer inoxidable
  
4 espèculs grans d'acer inoxidable
  
6 espèculs normals d'acer inoxidable
  
1 fonendoscopi
  
6 histeròmetres
  
3 Kocher amb dents menudes
  
3 mànecs de bisturí
  
5 pinces de mosquit corbes
  
3 pinces de mosquit rectes
  
1 pinça portatorunda d'acer recte
  
2 pinces de biòpsia fina
  
2 pinces de biòpsia
  
5 pinces de Péan
  
5 pinces de dissecció menudes
  
2 pinces de dissecció grans
  
2 pinces de garfi
  
3 pinces portatorundes d'anell corbat
  
1 pistola citològica de mama
  
2 portaobjectes menuts
  
2 tisores rectes menudes
  
2 tisores corbes grans
  
2 tisores rectes grans
  
1 bàscula de pes de color gris
  
1 carretó de cures amb rodes de metall i railite color blanc i gris 86x65x42
  
1 colposcopi
  
1 electrocoagulador
  
1 taula d'alumini amb pedra de marbre 706v034z149
  
1 radiador de tres focs Superser
  
1 tamboret giratori de color negre
  
1 vitrina de vidre i alumini amb rodes 131x63x28
  
1 taula de despatx gris i negra 157x80x74, model M-160/80-B2, amb dos calaixos
  
1 butaca giratòria, model Ecus-412, amb 5 rodes entapissada en gris i negre
  
1 fotocopiadora model 5614
  
2 taules de despatx de color gris de railite amb dos calaixos, model M-160/80-B2, 185x80x78
  
8 arxivadors de quatre calaixos 131x47x65
  
1 butaca en gris, model Tenerife
  
1 butaca en negre, model Tenerife
  
1 prestatgeria aparador-raconera de color gris clar 188x36x79. Mòduls 420-D2 i 135 JN-0
  
1 taula de despatx de color gris
  
1 telèfon estàndard negre
  
1 telèfon blanc
  
1 taula d'ordinador de color gris
  
1 arxivador de dos calaixos
  
2 radiadors Heatovent
  
1 pantalla de rajos
  
1 taula de fusta de dos calaixos
  
1 armari de railite de dos lleixes i dos portes de color marró 160x92x43
  
1 intercomunicador intern Telefónica SYMA 648
  
2 butaques giratòries de despatx de color gris i negre, model Ecus 5 rodes
  
1 llitera d'exploracions d'skay de color negre
  
1 arxivador metàl·lic de 4 calaixos de color gris 132x47x65
  
3 cadires de braços entapissades de color gris
  
8 cadires de director de color verd
  
1 radiador solar
  
1 ventilador Taurus
  
1 prestatgeria de vímet 169x32x69
  
1 radiador acumulador Heatovent
  
1 penja-robes de color negre
  
1 eixugador de mans elèctric
  
1 llitera ginecològica d'skay i metall color negre
  
1 làmpada de peu de color gris
  
1 taula de despatx, dos calaixos, de color gris, model M-130/70/B2, 127x76
  
2 paravents de tela gris i negre, model A-1, entapissats amb peus niquelats de 117x157
  
1 cadira de braços gris i negra, model Luyando
  
1 pissarra
  
5 taquilles de color gris
  
1 radiador Superser
  
1 espill de cavallet amb marc de fusta
  
18 cadires de director plegables de color blanc i roig
  
1 radiador Superser
  
1 armari de railite color gris amb dos portes
  
1 màquina d'escriure manual Silver Reed 500
  
1 rodet de màquina d'escriure Gacele
  
1 telèfon de color negre
  
2 cadires de braços entapissades d'skay gris
  
Annex III
  
Conveni Generalitat Valenciana'Ajuntament d'Ibi
  
Taula d'homologació de categories
  
Metge CPF Metge CPF
  
Psicòleg CPF Psicòleg
  
Auxiliar de clínica CPF Auxiliar d'infermeria


Còpia Permalink ELI